Návrh rámcového rozhodnutia Rady o ochrane osobných údajov spracovávaných v rámci policajnej a justičnej spolupráce v trestných veciach (KOM(2005)0475 - C6-0436/2005 - 2005/0202(CNS))



Úradný vestník 300 E , 09/12/2006 S. 0231 - 0249



P6_TA(2006)0258 Ochrana osobných údajov * Návrh rámcového rozhodnutia Rady o ochrane osobných údajov spracovávaných v rámci policajnej a justičnej spolupráce v trestných veciach (KOM(2005)0475 — C6-0436/2005 — 2005/0202(CNS)) (Konzultačný postup) Návrh bol zmenený a doplnený takto [1]: TEXT PREDLOŽENÝ KOMISIOU | POZMEŇUJÚCE A DOPLŇUJÚCE NÁVRHY EURÓPSKEHO PARLAMENTU | Pozmeňujúci a doplňujúci návrh 1 Citácia 1 —so zreteľom na Zmluvu o Európskej únii, najmä na jej článok 30, článok 31 a článok 34 ods. 2 písm. b), | —so zreteľom na Zmluvu o Európskej únii a najmä na jej článok 30 ods. 1 písm. b), 31 ods. 1 písm. c) a jej článok 34 ods. 2 písm. b), | Pozmeňujúci a doplňujúci návrh 2 Odôvodnenie 9 (9) Zabezpečiť vysoký stupeň ochrany osobných údajov občanov Európskej únie si vyžaduje spoločné ustanovenia na určenie zákonnosti a kvality údajov spracovaných príslušnými orgánmi v ostatných členských štátoch. | (9) Zabezpečiť vysoký stupeň ochrany osobných údajov všetkých osôb na území Európskej únie si vyžaduje spoločné ustanovenia na určenie zákonnosti a kvality údajov spracovaných príslušnými orgánmi v ostatných členských štátoch. Tiež je potrebné, aby boli osobné údaje zhromažďované a spracovávané na legitímne a konkrétne účely. Údaje nemožno ďalej spracovávať spôsobom, ktorý nie je kompatibilný s uvedenými účelmi, a to ani v rámci zvyšujúcej sa výmeny informácií medzi orgánmi činnými v trestnom konaní a súdnymi orgánmi a ani v súvislosti s návrhom na interoperabilitu databáz. | Pozmeňujúci a doplňujúci návrh 3 Odôvodnenie 12 (12) V prípade prenosu osobných údajov z jedného členského štátu Európskej únie do tretích krajín alebo medzinárodných orgánov by tieto údaje mali v zásade požívať výhody z primeraného stupňa ochrany. | (12) V prípade prenosu osobných údajov z jedného členského štátu Európskej únie do tretích krajín alebo medzinárodných orgánov by tieto údaje mali požívať výhody z primeraného stupňa ochrany. Toto rámcové rozhodnutie by malo zabezpečiť, aby osobné údaje získané z tretích krajín zodpovedali prinajmenšom medzinárodným normám pre dodržiavanie ľudských práv. | Pozmeňujúce a doplňujúce návrhy 4 a 5 Odôvodnenie 15 (15) Je primerané stanoviť spoločné pravidlá týkajúce sa dôvernosti a bezpečnosti spracovania, záväzkov a postihov pri nezákonnom používaní príslušnými orgánmi ako aj zákonných opravných prostriedkov, ktoré sú k dispozícii jednotlivcovi, ktorého údaje sú zozbierané. Okrem toho je potrebné, aby členské štáty stanovili postihy trestných činov v prípade obzvlášť závažných a zámerne spáchaných neoprávnených porušení ustanovení o ochrane údajov. | (15) Je primerané stanoviť spoločné pravidlá týkajúce sa dôvernosti a bezpečnosti spracovania, záväzkov a postihov pri nezákonnom používaní príslušnými orgánmi a súkromnými osobami, ktoré spracúvajú osobné údaje v mene príslušných orgánov alebo v rámci výkonu verejnej funkcie, ako aj zákonných opravných prostriedkov, ktoré sú k dispozícii jednotlivcovi, ktorého údaje sú zozbierané. Okrem toho je potrebné, aby členské štáty stanovili postihy trestných činov v prípade obzvlášť závažných porušení ustanovení o ochrane údajov spáchaných úmyselne alebo z hrubej nedbanlivosti. | Pozmeňujúci a doplňujúci návrh 6 Odôvodnenie 20 (20) Súčasné rámcové rozhodnutie nemá vplyv na osobitné ustanovenia ochrany údajov stanovené v príslušných právnych nástrojov vzťahujúcich sa na spracovanie a ochranu osobných údajov Europolom, Eurojustom a colným informačným systémom. | (20) Súčasné rámcové rozhodnutie nemá vplyv na osobitné ustanovenia ochrany údajov stanovené v príslušných právnych nástrojoch vzťahujúcich sa na spracovanie a ochranu osobných údajov Europolom, Eurojustom a Colným informačným systémom. Osobitné ustanovenia o ochrane údajov vzťahujúc sa na Europol, Eurojust a Colný informačný systém je však potrebné zosúladiť s týmto rámcovým rozhodnutím najneskôr do dvoch rokov po dátume uvedenom v článku 35 ods. 1 s ohľadom na zvýšenie konzistentnosti a účinnosti právneho rámca o ochrane údajov podľa návrhu Komisie. | Pozmeňujúci a doplňujúci návrh 7 Odôvodnenie 20 a (nové) | (20 a) Europol, Eurojust a Colný informačný systém by mali zachovávať tie predpisy o ochrane údajov, ktoré jasne stanovujú, že osobné údaje môžu byť spracovávané, možno do nich nahliadať alebo môžu byť prenášané len na základe špecifickejších a/alebo prísnejších podmienok alebo obmedzení. | Pozmeňujúci a doplňujúci návrh 8 Odôvodnenie 22 (22) Je primerané, aby sa toto rámcové rozhodnutie vzťahovalo na osobné údaje, ktoré sú spracované v rámci Schengenského informačného systému druhej generácie a ktoré súvisia s výmenou doplnkových informácií podľa rozhodnutia SVZ/2006/ ... o zriadení, prevádzkovaní a používaní Schengenského informačného systému druhej generácie. | (22) Je primerané, aby sa toto rámcové rozhodnutie vzťahovalo na osobné údaje, ktoré sú spracované v rámci Schengenského informačného systému druhej generácie a ktoré súvisia s výmenou doplnkových informácií podľa rozhodnutia 2206/.../SVV o zriadení, prevádzkovaní a používaní Schengenského informačného systému druhej generácie a v rámci Vízového informačného systému v súlade s rozhodnutím Rady 2006/.../SVV o prístupe do vízového informačného systému na účely nahliadnutia zo strany orgánov členských štátov zodpovedných za vnútornú bezpečnosť a zo strany Europolu na účely prevencie, odhaľovania a vyšetrovania teroristických trestných činov a iných závažných trestných činov [2]. | Pozmeňujúci a doplňujúci návrh 9 Odôvodnenie 32 a (nové) | (32 a) so zreteľom na stanovisko Európskeho dozorného úradníka pre ochranu údajov, | Pozmeňujúci a doplňujúci návrh 10 Článok 1 odsek 2 2. Členské štáty zabezpečia, že sprístupnenie osobných údajov príslušným orgánom ostatných štátov nie je ani obmedzené ani zakázané z dôvodov súvisiacich s ochranou osobných údajov, ako to ustanovuje rámcové rozhodnutie. | 2. Toto rámcové rozhodnutie nebráni členským štátom poskytovať na ochranu osobných údajov v rámci policajnej a súdnej spolupráce v trestných veciach väčšie záruky, ako sú záruky stanovené týmto rámcovým rozhodnutím. Tieto opatrenia však nesmú obmedzovať alebo zakazovať sprístupnenie osobných údajov príslušným orgánom ostatných členských štátov z dôvodov súvisiacich s ochranou osobných údajov, ako to stanovuje toto rámcové rozhodnutie. | Pozmeňujúci a doplňujúci návrh 11 Článok 3 odsek 2 a (nový) | 2 a. Toto rámcové rozhodnutie sa neuplatní, ak osobitné právne predpisy na základe hlavy VI Zmluvy o EÚ explicitne stanovujú, že osobné údaje sa spracúvajú, prenášajú alebo sú prístupné len v pod konkrétnejšími podmienkami alebo obmedzeniami. | Pozmeňujúci a doplňujúci návrh 12 Článok 4 odsek 1 písmeno d) d)presné a tam, kde je to nevyhnutné, aktualizované. Musí sa vykonať každé primerané opatrenie, aby sa zaistilo, že údaje, ktoré sú nepresné alebo neúplné so zreteľom na účely, na ktoré boli zhromažďované, alebo na ktoré sú ďalej spracovávané, sa vymažú alebo opravia. Členské štáty môžu ustanoviť spracovanie údajov podľa stupňov presnosti a spoľahlivosti v prípadoch, v ktorých musia zabezpečiť rozlíšenie údajov podľa stupňa ich presnosti a spoľahlivosti a najmä rozlíšiť, kedy sa údaje zakladajú na skutočnostiach a kedy na názoroch a osobných hodnoteniach; | d)presné a tam, kde je to nevyhnutné aktualizované. Musí sa vykonať každé primerané opatrenie, aby sa zaistilo, že údaje, ktoré sú nepresné alebo neúplné so zreteľom na účely, na ktoré boli zhromaždené alebo na ktoré sú ďalej spracovávané, sa vymažú alebo opravia. Členské štáty však môžu ustanoviť spracovanie údajov podľa stupňov presnosti a spoľahlivosti v prípadoch, v ktorých musia zabezpečiť rozlíšenie údajov podľa stupňa ich presnosti a spoľahlivosti a najmä rozlíšiť, kedy sa údaje zakladajú na skutočnostiach a kedy na názoroch a osobných hodnoteniach. Členské štáty zabezpečia pravidelnú kontrolu kvality osobných údajov. Ak je to možné, uvedú sa všetky súdne rozhodnutia a rozhodnutia o zastavení stíhania a údaje založené na názoroch alebo osobných hodnoteniach sa kontrolujú pri zdroji, pričom treba uviesť mieru ich presnosti alebo spoľahlivosti. Bez toho, aby boli dotknuté vnútroštátne predpisy vzťahujúce sa na trestné konanie, členské štáty stanovia, že ak subjekt údajov popiera presnosť údajov alebo ak nie je možné zistiť, či sú presné alebo nie, tieto údaje sa na žiadosť ich subjektu označia zodpovedajúcim spôsobom. Toto označenie je možné odstrániť len so súhlasom subjektu údajov alebo na základe rozhodnutia príslušného súdu alebo dozorného orgánu; | Pozmeňujúci a doplňujúci návrh 13 Článok 4 odsek 4 4. Členské štáty zabezpečia, že spracovanie osobných údajov je nevyhnuté iba ak | vypúšťa sa | existujú vážne dôvody vychádzajúce z podložených skutočností, domnievať sa, že príslušné osobné údaje by umožnili, uľahčili alebo urýchlili predchádzanie, vyšetrovanie, odhaľovanie alebo stíhanie trestných činov, aneexistuje žiadny iný prostriedok, ktorý by mal menší dopad na subjekt údajov aspracovanie údajov nepresahuje mieru vo vzťahu na príslušný trestný čin. | | Pozmeňujúci a doplňujúci návrh 14 Článok 4 odsek 4 a (nový) | 4a. Členské štáty zohľadnia rôzne kategórie osobných údajov a rozličné účely, na ktoré boli údaje zhromaždené, aby sa stanovila dĺžka obdobia ich uchovávania a vhodné podmienky pre ich zhromažďovanie, ďalšie spracovávanie a prenos. Osobné údaje týkajúce sa osôb, ktoré nie sú podozrivé zo spáchania trestného činu alebo účasti na ňom, je možné spracovávať len na účely, na ktoré boli zhromaždené a v obmedzenej lehote. Členské štáty stanovia primerané obmedzenia týkajúce sa prístupu k takýmto údajom a k ich prenosu. | Pozmeňujúci a doplňujúci návrh 15 Článok 4 a odsek 1 (nový) | Článok 4 a Ďalšie spracovanie osobných údajov 1. Členské štáty zabezpečia, aby bolo možné osobné údaje ďalej spracovávať len v súlade s týmto rámcovým rozhodnutím, predovšetkým s jeho článkami 4, 5 a 6, a)na osobitný účel, na ktorý boli prenesené alebo sprístupnené;b)v konkrétnych prípadoch, ak je to nevyhnutné na účely predchádzania, vyšetrovania, odhaľovania alebo stíhania trestných činov; aleboc)na účel predchádzania ohrozeniu verejnej bezpečnosti alebo osoby, okrem prípadov, v ktorých nad takýmito hľadiskami prevládne potreba ochrany záujmov alebo základných práv subjektu údajov. | Pozmeňujúci a doplňujúci návrh 16 Článok 4 a odsek 2 (nový) | 2. Príslušné osobné údaje sa na účely uvedené v odseku 1 písm. c) tohto článku ďalej spracovávajú len so súhlasom orgánu, ktorý osobné údaje poskytol alebo sprístupnil. Členské štáty môžu prijať právne predpisy, ktoré umožnia ďalšie spracovanie pod podmienkou, že existujú primerané právne záruky. | Pozmeňujúci a doplňujúci návrh 17 Článok 5 Členské štáty zabezpečia, aby mohli osobné údaje spracovať iba príslušné orgány, ak to ustanovuje zákon stanovujúci, že spracovanie je nevyhnutné na splnenie zákonnej úlohy príslušného orgánu a na účely predchádzania, vyšetrovania, odhaľovania a stíhania trestných činov. | Členské štáty zabezpečia, po konzultovaní s dozorným orgánom stanoveným v článku 30, aby mohli osobné údaje spracovať iba príslušné orgány, ak to stanovuje zákon stanovujúci, že spracovanie je nevyhnutné na splnenie zákonnej úlohy príslušného orgánu a na účely predchádzania, vyšetrovania, odhaľovania alebo stíhania trestných činov, a ak | | a)subjekt údajov dal jednoznačný súhlas na spracovanie údajov, ak sa spracovanie uskutočňuje v záujme; alebob)je spracovanie nevyhnutné, aby sa splnili právne záväzky kontrolóra; aleboc)je spracovanie nevyhnutné na ochranu dôležitých záujmov subjektu údajov. | Pozmeňujúci a doplňujúci návrh 18 Článok 5 odsek 1 a (nový) | 1a Členské štáty zabezpečia, aby sa osobné údaje spracúvali iba ak: zodpovedné orgány môžu na základe faktov preukázať, že spracovanie príslušných osobných údajov je naozaj nevyhnutné na účely predchádzania trestným činom a na účely vyšetrovania, odhaľovania a stíhania trestných činov, aneexistuje iný spôsob, ktorý by mal menej nepriaznivé dôsledky pre subjekt údajov, aspracovanie údajov je úmerné príslušnému trestnému činu. | Pozmeňujúci a doplňujúci návrh 19 Článok 6 odsek 2 zarážka 1 —spracovanie ustanovuje zákon a je rozhodne nevyhnutné na splnenie zákonnej úlohy príslušného orgánu na účely predchádzania, vyšetrovania, odhaľovania alebo stíhania trestných činov alebo ak dal k spracovaniu subjekt údajov výslovný súhlas, a | —spracovanie ustanovuje zákon a je rozhodne nevyhnutné na splnenie zákonnej úlohy príslušného orgánu na účely predchádzania, vyšetrovania, odhaľovania alebo stíhania trestných činov a je obmedzené na konkrétne vyšetrovanie, alebo ak dal k spracovaniu subjekt údajov výslovný súhlas, pod podmienkou, že sú údaje spracovávané v záujme subjektu údajov a že odmietnutie poskytnúť súhlas nemá pre subjekt nepriaznivé dôsledky; a | Pozmeňujúci a doplňujúci návrh 20 Článok 6 odsek 2 a (nový) | 2a. Členské štáty uplatnia osobitné technické a organizačné požiadavky na spracovanie citlivých údajov. | Pozmeňujúci a doplňujúci návrh 21 Článok 6 odsek 2 b (nový) | 2b. Členské štáty príjmu dodatočné špecifické ochranné opatrenia s ohľadom na biometrické údaje a profily DNA, aby sa zabezpečilo, že biometrické údaje a profily DNA sa používajú len na základe všeobecne uznávaných a interoperabilných technických noriem,miera správnosti biometrických údajov a profilov DNA sa náležite zohľadňuje a subjekt údajov bude mať možnosť spochybniť správnosť údajov ľahko dostupnými prostriedkami,bude v plnej miere rešpektovaná dôstojnosť a česť osôb. | Pozmeňujúci a doplňujúci návrh 22 Článok 7 odsek 1 1. Členské štáty zabezpečia, že osobné údaje nie sú uchované dlhšie ako je nevyhnutné na účely, na ktoré boli zozbierané, pokiaľ vnútroštátne právo nestanovuje inak. Osobné údaje osôb uvedených v článku 4 ods. 3 posledná zarážka sa uložia iba tak dlho, ako je to rozhodne nevyhnutné na účely, na ktoré boli zozbierané. | 1. Členské štáty zabezpečia, že osobné údaje nie sú uchované dlhšie ako je nevyhnutné na účely, na ktoré boli zozbierané alebo ďalej spracované v súlade s článkom 4 ods. 1 písm. e) a článkom 4a. Osobné údaje osôb uvedených v článku 4 ods. 3 posledná zarážka sa uložia iba tak dlho, ako je to rozhodne nevyhnutné na účely, na ktoré boli zozbierané. | Pozmeňujúci a doplňujúci návrh 23 Článok 7 odsek 2 2. Členské štáty zabezpečia primerané procesné a technické opatrenia na zaistenie dodržania časových lehôt na uchovanie osobných údajov. Súlad s týmito časovými lehotami sa bude pravidelne kontrolovať. | 2. Členské štáty zabezpečia primerané procesné a technické opatrenia na zaistenie dodržania časových lehôt na uchovanie osobných údajov. Súlad s týmito časovými lehotami sa bude pravidelne kontrolovať. Tieto opatrenia zahŕňajú automatické a pravidelné odstraňovanie osobných údajov po uplynutí určitej časovej lehoty. Súlad s týmito časovými lehotami sa bude pravidelne kontrolovať. | Pozmeňujúci a doplňujúci návrh 24 Kapitola III časť I názov Prenos a sprístupnenie osobných údajov príslušným orgánom ostatných členských štátov | Prenos a sprístupnenie osobných údajov | Pozmeňujúci a doplňujúci návrh 25 Článok 8 Členské štáty zabezpečia, že sa osobné údaje prenášajú a sprístupňujú príslušným úradom ostatných členských štátov, ak je to nevyhnutné na splnenie zákonnej úlohy orgánu, ktorý je zodpovedný za prenos alebo dodanie, a na účely predchádzania, vyšetrovania, odhaľovania alebo stíhania trestných činov. | Členské štáty zabezpečia, že sa osobné údaje zhromažďované a spracovávané príslušnými orgánmi prenášajú a sprístupňujú príslušným úradom ostatných členských štátov, ak je to nevyhnutné na splnenie zákonnej úlohy orgánu, ktorý je zodpovedný za prenos alebo dodanie, a na účely predchádzania, vyšetrovania, odhaľovania alebo stíhania určitých trestných činov. | Pozmeňujúci a doplňujúci návrh 26 Článok 8 a (nový) | Článok 8 a Prenos údajov iným orgánom ako sú príslušné orgány Členské štáty zabezpečia, aby osobné údaje boli prenášané orgánom iným ako sú príslušné orgány členských štátov iba v konkrétnych a riadne opodstatnených prípadoch a ak sú splnené všetky tieto požiadavky: a)prenos je ustanovený zákonom ako jasná povinnosť alebo oprávnenie; ab)prenos jenevyhnutný na osobitný účel, na ktorý boli príslušné údaje zhromaždené, prenesené alebo sprístupnené alebo na účel predchádzania, vyšetrovania, odhaľovania alebo stíhania trestných činov alebo na účel predchádzania hrozbám pre verejnú bezpečnosť alebo osobu, okrem prípadov, ak nad takýmito hľadiskami prevláda potreba ochrany záujmov alebo základných práv subjektu údajov, alebo je nevyhnutný, pretože príslušné údaje potrebuje orgán, ktorému sa údaje ďalej prenesú, aby splnil svoju vlastnú zákonnú úlohu a zabezpečil, aby cieľ zhromažďovania alebo spracovania, ktoré má orgán vykonať bol kompatibilný s pôvodným spracovaním a právne záväzky príslušného orgánu, ktorý mieni údaje preniesť, neboli s týmto v rozpore, alebo je nepochybne v záujme subjektu údajov, a tento subjekt dal súhlas na takýto prenos údajov alebo z okolností je takýto súhlas jednoznačne zrejmý. | Pozmeňujúci a doplňujúci návrh 27 Článok 8 b (nový) | Článok 8 b Presun údajov súkromným osobám Členské štáty bez toho, aby boli dotknuté vnútroštátne predpisy o trestnom konaní zabezpečia, že osobné údaje sa môžu ďalej preniesť súkromným osobám v členských štátoch iba v konkrétnych prípadoch a ak sú splnené všetky tieto požiadavky: a)prenos je stanovený zákonom ako jasná povinnosť alebo oprávnenie; ab)prenos je nevyhnutný na účel, na ktorý boli príslušné údaje zozbierané, prenesené alebo sprístupnené alebo na účel predchádzania, vyšetrovania, odhaľovania alebo stíhania trestných činov alebo na účel predchádzania hrozbám pre verejnú bezpečnosť alebo osobu, okrem prípadov, ak nad takýmito hľadiskami prevláda potreba ochrany záujmov alebo základných práv subjektu údajov. Členské štáty ustanovia, že príslušné orgány môžu mať prístup k alebo spracovať osobné údaje v správe súkromných osôb len v konkrétnych prípadoch za osobitných okolností, na špecifické účely a pod súdnou kontrolou v členských štátoch. | Pozmeňujúci a doplňujúci návrh 28 Článok 8 c (nový) | Článok 8 c Spracovanie údajov súkromnými stranami v súvislosti s verejnou správou Členské štáty ustanovia v svojich vnútroštátnych právnych predpisoch, aby v prípade zberu a spracovávania údajov súkromnými osobami v súvislosti s verejnou správou museli tieto osoby spĺňať obdobné alebo prísnejšie kritériá ako tie, ktoré sa uplatňujú na príslušné orgány. | Pozmeňujúci a doplňujúci návrh 29 Článok 8 d (nový) | Článok 8 d Prenos údajov príslušným orgánom v tretích krajinách alebo medzinárodným orgánom 1. Členské štáty zabezpečia, že osobné údaje sa ďalej neprenesú príslušným orgánom tretích krajín alebo medzinárodným orgánom okrem prípadov, keď je takýto prenos v súlade s týmto rámcovým rozhodnutím a najmä ak spĺňa všetky nasledujúce požiadavky: a)prenos je stanovený zákonom ako jasná povinnosť alebo oprávnenie; a.b)prenos je nevyhnutný na účel, na ktorý boli príslušné údaje zhromaždené, prenesené alebo sprístupnené alebo na účel predchádzania, vyšetrovania, odhaľovania alebo stíhania trestných činov alebo na účel predchádzania hrozbám pre verejnú bezpečnosť alebo osobu, okrem prípadov, ak nad takýmito hľadiskami prevláda potreba ochrany záujmov alebo základných práv subjektu údajov;c)tretia krajina alebo medzinárodný orgán, ktorým sa majú dané údaje presunúť, zabezpečia primeraná úroveň ochrany údajov. | | 2. Členské štáty zabezpečia, že primeranosť miery ochrany údajov, ktorú poskytuje tretia krajina alebo medzinárodný orgán, sa posúdi vzhľadom na všetky okolnosti každého prenosu alebo kategórie prenosov. Posúdenie je predovšetkým výsledkom zváženia týchto hľadísk: typ údajov, účely a trvanie spracovania, na ktoré boli údaje prenesené, krajina pôvodu a krajina konečného určenia, všeobecné alebo sektorové pravidlá zákona uplatňovaného v tretích krajinách alebo príslušným orgánom, profesijné a bezpečnostné pravidlá, ktoré sa tu uplatňujú ako aj existencia dostatočných ochranných opatrení zavedených prijímateľom prenosu. 3. Členské štáty a Komisia sa vzájomne informujú o prípadoch, keď sa domnievajú, že tretia krajina alebo medzinárodný orgán nezabezpečuje primeranú úroveň ochrany v zmysle odseku 2, a rovnako o tom informujú Európsky parlament. 4. V prípade, že Komisia po konzultáciách s Radou a Európskym parlamentom stanoví, že tretia krajina alebo medzinárodný orgán nezabezpečujú primeranú úroveň ochrany v zmysle odseku 2, členské štáty prijmú opatrenia, aby sa predišlo akémukoľvek prenosu osobných údajov do tejto tretej krajiny alebo príslušnému medzinárodnému orgánu. 5. Komisia môže po konzultáciách s Radou a Európskym parlamentom stanoviť, že tretia krajina alebo medzinárodný orgán zabezpečujú na základe svojho vnútroštátneho práva a medzinárodných dohôd o ochrane súkromia a základných slobôd a práv jednotlivcov primeraný stupeň ochrany v zmysle odseku 2. 6. Odchylne od odseku 1 písm. c), sa môžu osobné údaje výnimočne preniesť príslušným orgánom v tretích krajinách alebo medzinárodným orgánom, v ktorých alebo ktorými nie je zabezpečený primeraný stupeň ochrany údajov, ak je to bezpodmienečne nevyhnutné na ochranu základných záujmov členského štátu alebo na predídenie bezprostrednému vážnemu nebezpečenstvu pre verejnú bezpečnosť alebo konkrétnu osobu či osoby. V takomto prípade môže prijímajúca strana spracovávať osobné údaje len do takej miery, ktorá je nevyhnutná na konkrétny účel ich prenosu. Tieto prenosy je potrebné oznámiť príslušnému dozornému orgánu. | Pozmeňujúci a doplňujúci návrh 30 Článok 9 odsek 6 6. Členské štáty bez tohto, aby bolo dotknuté vnútroštátne trestné konanie, zabezpečia, že osobné údaje sú na žiadosť subjektu údajov označené, ak subjekt údajov popiera ich presnosť a ak nie je možné presvedčiť sa o ich presnosti alebo nepresnosti. Takúto značku je možné vymazať iba so súhlasom subjektu údajov alebo na základe rozhodnutia príslušného súdu alebo príslušného dozorného orgánu. | vypúšťa sa | Pozmeňujúci a doplňujúci návrh 31 Článok 9 odsek 7 zarážka 3 —ak už tieto údaje nie sú potrebné na účely, na ktoré boli prenesené alebo sprístupnené. | —a vždy, keď už tieto údaje nie sú potrebné na účely, na ktoré boli prenesené alebo sprístupnené. | Pozmeňujúci a doplňujúci návrh 32 Článok 9 odsek 9 a (nový) | 9a. Členské štáty zabezpečia, že kvalita osobných údajov, ktoré prenášajú alebo sprístupňujú tretie krajiny sa podrobne skúma hneď po ich získaní a je uvedený stupeň ich presnosti a spoľahlivosti. | Pozmeňujúci a doplňujúci návrh 33 Článok 10 odsek 1 1. Členské štáty zabezpečia, že sa každý automatizovaný prenos alebo prijatie osobných údajov najmä prostredníctvom priameho automatizovaného prístupu, zaprotokolujú s cieľom zaistiť následné overenie dôvodov prenosu, prenesených údajov, času prenosu, zúčastnených orgánov a pokiaľ ide o prijímajúci orgán, osôb, ktoré údaje prijali a ktoré dali podnet na ich prijatie. | 1. Členské štáty zabezpečia, že sa každý automatizovaný prístup, prenos alebo prijatie osobných údajov najmä prostredníctvom priameho automatizovaného prístupu, zaprotokolujú s cieľom zaistiť následné overenie dôvodov prístupu a prenosu, prenesených alebo sprístupnených údajov, času prenosu alebo prístupu zúčastnených orgánov a pokiaľ ide o prijímajúci orgán, osôb, ktoré údaje prijali a ktoré dali podnet na ich prijatie. | Pozmeňujúci a doplňujúci návrh 34 Článok 10 odsek 2 2. Členské štáty zabezpečia, že sa každý neautomatizovaný prenos alebo prijatie osobných údajov dokumentuje s cieľom zaistiť následné overenie dôvodov prenosu, prenesených údajov, času prenosu, zúčastnených orgánov a pokiaľ ide o prijímajúci orgán, osôb, ktoré údaje prijali a ktoré dali podnet na ich prijatie. | 2. Členské štáty zabezpečia, že sa každý neautomatizovaný prístup, prenos alebo prijatie osobných údajov najmä prostredníctvom priameho automatizovaného prístupu, zaprotokolujú s cieľom zaistiť následné overenie dôvodov prístupu alebo prenosu, prenesených alebo sprístupnených údajov, času prenosu alebo prístupu zúčastnených orgánov a pokiaľ ide o prijímajúci orgán, osôb, ktoré údaje prijali a ktoré dali podnet na ich prijatie. | Pozmeňujúci a doplňujúci návrh 35 Článok 10 odsek 3 3. Orgán, ktorý zaprotokoloval alebo dokladoval takéto informácie, to bezodkladne oznámi príslušnému dozornému orgánu na jeho žiadosť. Tieto informácie sa použijú iba na kontrolu ochrany údajov a na zaistenie náležitého spracovania údajov ako aj ich úplnosti a bezpečnosti. | 3. Orgán, ktorý zaprotokoloval alebo dokladoval takéto informácie, tieto uchová pre príslušný dozorný orgán a bezodkladne mu to oznámi. Tieto informácie sa použijú iba na kontrolu ochrany údajov a na zaistenie náležitého spracovania údajov ako aj ich úplnosti a bezpečnosti. | Pozmeňujúci a doplňujúci návrh 36 Článok 12 a (nový) | Článok 12 a Ďalší prenos orgánom iným než príslušným orgánom Ak sú osobné údaje prijaté od príslušného orgánu iného členského štátu alebo ním sprístupnené, tieto sa ďalej prenášajú alebo sprístupňujú iným orgánom než sú príslušné orgány len v jednotlivých a riadne opodstatnených prípadoch a za podmienok stanovených v článku 8 a len v prípade, ak členský štát, ktorý preniesol alebo sprístupnil predmetné údaje dal svoj predchádzajúci súhlas na ich ďalší prenos. | Pozmeňujúci a doplňujúci návrh 37 Článok 12 b (nový) | Článok 12 b Ďalší prenos súkromným osobám Ak sú osobné údaje prijaté od príslušného orgánu iného členského štátu alebo ním sprístupnené, tieto sa ďalej prenášajú alebo sprístupňujú súkromným osobám členských štátov len v osobitných prípadoch a za podmienok stanovených v článku 8 b len v prípade, ak členský štát, ktorý preniesol alebo sprístupnil predmetné údaje dal svoj predchádzajúci súhlas na ich ďalší prenos. | Pozmeňujúci a doplňujúci návrh 38 Článok 12 c (nový) | Článok 12 c Ďalší prenos tretím krajinám alebo medzinárodným orgánom Ak sú osobné údaje prijaté od príslušného orgánu iného členského štátu alebo ním sprístupnené, tieto údaje môžu byť ďalej prenesené príslušným orgánom tretích krajín alebo medzinárodným orgánom, len ak sa splnia podmienky stanovené v článku 8 c a členský štát, ktorý uskutočnil prenos alebo sprístupnil predmetné údaje, dal svoj predchádzajúci súhlas na ich ďalší prenos. | Pozmeňujúci a doplňujúci návrh 39 Článok 13 Článok 13 | vypúšťa sa | Prenos orgánom iným než sú príslušné orgány Členské štáty zabezpečia, že osobné údaje prijaté od príslušného orgánu iného členského štátu alebo ním sprístupnené sa ďalej prenášajú orgánom iným než sú príslušné orgány členských štátov iba v konkrétnych prípadoch a ak sú splnené všetky tieto požiadavky: (a)prenos je ustanovený zákonom ako určitá povinnosť alebo oprávnenie(b)prenos jenevyhnutný na osobitný účel, na ktorý boli príslušné údaje prenesené alebo sprístupnené alebo na účel predchádzania, vyšetrovania, odhaľovania alebo stíhania trestných činov alebo na účel predchádzania hrozbám voči verejnej bezpečnosti alebo osobe, okrem prípadov, kedy sú takéto zretele prevýšené potrebou ochrany záujmov alebo základných práv subjektu údajov, alebo je nevyhnutný pretože príslušné údaje sú pre orgán, ktorému sa údaje ďalej prenesú, nutné na to, aby splnil svoju vlastnú zákonnú úlohu a zabezpečil, aby cieľ zberu alebo spracovania, ktoré má orgán vykonať, bol zlučiteľný s pôvodným spracovaním a právne záväzky príslušného orgánu, ktorý mieni údaje preniesť, neboli s tým v rozpore, alebo je nepochybne v záujme subjektu údajov a subjekt údajov vyjadril buď s týmto súhlas alebo okolnosti dovoľujú jasný predpoklad takého súhlasu. (c)Príslušný orgán členského štátu, ktorý uskutočnil prenos alebo sprístupnenie príslušných údajov príslušnému orgánu, ktorý mieni ďalej ich preniesť alebo sprístupniť, dal svoj predchádzajúci súhlas na ich ďalší prenos. | | Ústny pozmeňujúci a doplňujúci návrh Článok 14 Článok 14 | vypúšťa sa | Prenos súkromným osobám Členské štáty bez toho, aby boli dotknuté pravidlá vnútroštátneho trestného konania, zabezpečia, že osobné údaje prijaté od príslušného orgánu iného členského štátu alebo ním sprístupnené sa môžu ďalej preniesť súkromným osobám v členských štátoch iba v konkrétnych prípadoch a ak sú splnené všetky tieto požiadavky: a)prenos je ustanovený zákonom ako jasná povinnosť alebo oprávnenie; ab)prenos je nevyhnutný na účel, na ktorý boli príslušné údaje prenesené alebo sprístupnené alebo na účel predchádzania, vyšetrovania, odhaľovania alebo stíhania trestných činov alebo na účel predchádzania hrozbám voči verejnej bezpečnosti alebo osobe, okrem prípadov, kedy sú takéto zretele prevýšené potrebou ochrany záujmov alebo základných práv subjektu údajov; ac)príslušný orgán členského štátu, ktorý uskutočnil prenos alebo sprístupnenie príslušných údajov príslušnému orgánu, ktorý mieni ďalej ich preniesť alebo sprístupniť, dal svoj predchádzajúci súhlas na ich ďalší prenos súkromným osobám. | | Pozmeňujúci a doplňujúci návrh 40 Článok 15 Článok 15 | vypúšťa sa | Prenos príslušným orgánom v tretích krajinách alebo medzinárodným orgánom 1. Členské štáty zabezpečia, že osobné údaje prijaté od príslušného orgánu iného členského štátu alebo ním sprístupnené, sa ďalej neprenesú príslušným orgánom v tretích krajinách alebo medzinárodným orgánom s výnimkou, ak je takýto prenos v súlade s týmto rámcovým rozhodnutím a najmä spĺňa všetky nasledujúce požiadavky: a)Prenos je ustanovený zákonom ako určitá povinnosť alebo oprávnenie;b)Prenos je nevyhnutný na účel, na ktorý boli príslušné údaje prenesené alebo sprístupnené alebo na účel predchádzania, vyšetrovania, odhaľovania alebo stíhania trestných činov alebo na účel predchádzania hrozbám voči verejnej bezpečnosti alebo osobe, okrem prípadov, kedy sú takéto zretele prevýšené potrebou ochrany záujmov alebo základných práv subjektu údajov;c)Príslušný orgán iného členského štátu, ktorý uskutočnil prenos alebo sprístupnenie príslušných údajov príslušnému orgánu, ktorý mieni ďalej ich preniesť alebo sprístupniť, dal svoj predchádzajúci súhlas na ich ďalší prenos;d)Zaistí sa primeraný stupeň ochrany údajov v tretích krajinách alebo medzinárodnými orgánmi, ktorým sú príslušné údaje prenesené. | | 2. Členské štáty zabezpečia, že posúdenie primeranosti stupňa ochrany, ktorú poskytuje tretia krajina alebo medzinárodný orgán, sa uskutoční vzhľadom na všetky okolnosti v prípade každého prenosu alebo kategórie prenosov. Posúdenie je predovšetkým výsledkom hodnotenia týchto prvkov: typ údajov, účely a trvanie spracovania, na ktoré boli údaje prenesené, krajina pôvodu a krajina koncového určenia, všeobecné a sektorové pravidlá zákona uplatňovaného v tretích krajinách alebo na príslušný orgán, profesné a bezpečnostné pravidlá, ktoré sa tu uplatňujú, ako aj existencia dostatočných ochranných opatrení zavedených prijímateľom prenosu. 3. Členské štáty a Komisia sa navzájom informujú o prípadoch, keď sa domnievajú, že tretia krajina alebo medzinárodný orgán nezabezpečuje primeranú úroveň ochrany v zmysle odseku 2. 4. V prípade, že sa zistí v zmysle postupu ustanoveného v článku 16, že tretia krajina alebo medzinárodný orgán nezabezpečujú primeraný stupeň ochrany v zmysle odseku 2, členské štáty prijmú opatrenia nevyhnutné na predídenie akéhokoľvek prenosu osobných údajov do tejto tretej krajiny alebo príslušnému medzinárodnému orgánu. 5. V súlade s postupom uvedeným v článku 16 sa môže zistiť, či tretia krajina alebo medzinárodný orgán zabezpečujú primeraný stupeň ochrany v zmysle odseku 2 o ochrane súkromných životov a základných slobôd a práv jednotlivcov, z dôvodu svojho vnútroštátneho práva alebo medzinárodných záväzkov, ktorým sa zaviazal. 6. Výnimočne sa osobné údaje prijaté od príslušného orgánu iného členského štátu môžu ďalej preniesť príslušným orgánom v tretích krajinách alebo medzinárodným orgánom, v ktorých alebo ktorými nie je zabezpečený primeraný stupeň ochrany údajov, ak je to rozhodne nevyhnutné na ochranu základných záujmov členského štátu alebo na predídenie bezprostrednému vážnemu nebezpečenstvu, ktoré ohrozuje verejnú bezpečnosť alebo konkrétnu osobu alebo osoby. | | Pozmeňujúci a doplňujúci návrh 41 Článok 16 Článok 16 | vypúšťa sa | Výbor 1. Ak sa odkazuje na tento článok, Komisii pomáha výbor zložený zo zástupcov členských štátov, ktorému predsedá zástupca Komisie. 2. Výbor prijme svoje pravidlá konania na návrh predsedu, ktorý vychádza zo štandardného rokovacieho poriadku, ktorý boli uverejnený v Úradnom vestníku Európskej únie. 3. Zástupca Komisie predloží výboru návrh opatrení na realizáciu. Výbor poskytne svoje stanovisko k návrhu v časovej lehote, ktorú predseda môže ustanoviť v závislosti od naliehavosti záležitosti. Väčšina predloží stanovisko ako to ustanovuje článok 205 ods. 2 Zmluvy o založení Európskeho spoločenstva, v prípade rozhodnutia, ktoré musí Rada prijať na návrh Komisie. Hlasy zástupcov členských štátov vo výbore sa vážia spôsobom, uvedeným v tomto článku. Predseda nehlasuje. 4. Komisia príjme navrhované opatrenia, ak sú v súlade so stanoviskom výboru. Ak navrhované opatrenia nie sú v súlade so stanoviskom výboru, alebo ak nebolo poskytnuté žiadne stanovisko, Komisia bezodkladne predloží Rade návrh týkajúci sa daných opatrení a oznámi to Európskemu parlamentu. 5. Rada môže o tomto návrhu rozhodnúť kvalifikovanou väčšinou do dvoch mesiacov od dátumu jeho predloženia Rade. Ak v rámci tejto lehoty Rada kvalifikovanou väčšinou rozhodla, že s návrhom nesúhlasí, Komisia ho opätovne preskúma. Následne môže Rade predložiť pozmenený návrh, opätovne predložiť pôvodný návrh alebo predložiť legislatívny návrh. Ak po uplynutí tohto obdobia Rada neprijme navrhovaný vykonávací akt, ani neoznámi, že je proti návrhu vykonávacích opatrení, Komisia prijme navrhovaný vykonávací akt. | | Pozmeňujúci a doplňujúci návrh 42 Článok 18 Členské štáty zabezpečia, že príslušnému orgánu, od ktorého boli osobné údaje prijaté alebo ktorý ich sprístupnil, sa na požiadanie oznámi ich ďalšie spracovanie a dosiahnuté výsledky. | Členské štáty zabezpečia, že príslušnému orgánu, od ktorého boli osobné údaje prijaté alebo ktorý ich sprístupnil, sa oznámi ich ďalšie spracovanie a dosiahnuté výsledky. | Pozmeňujúci a doplňujúci návrh 43 Článok 19 odsek 1 písmeno c) zarážka 4 a (nová) | — lehoty na uchovávanie údajov | Pozmeňujúci a doplňujúci návrh 44 Článok 19 odsek 2 úvodná časť a písmená a) a b) 2. Poskytnutie informácií ustanovené odsekom 1 sa zamieta alebo iba obmedzuje, ak je to nevyhnutné | 2. Informácie stanovené v odseku 1 sa neposkytnú alebo sa ich poskytnutie obmedzí iba ak je to nevyhnutné | a)na to, aby si kontrolór mohol náležite splniť svoje zákonom uložené povinnosti; | | b)na to, aby sa predišlo zaujatosti v prebiehajúcich vyšetrovaniach, pátraniach alebo konaniach alebo na splnenie zákonom uložených povinností príslušných orgánov, | na to, aby sa predišlo zaujatosti v prebiehajúcich vyšetrovaniach, pátraniach alebo konaniach alebo na splnenie zákonom uložených povinností kontrolného orgánu a/alebo príslušných orgánov, | Pozmeňujúci a doplňujúci návrh 45 Článok 19 odsek 4 4. Podľa odseku 2 sa dôvody zamietnutia alebo obmedzenia neposkytujú, ak ich oznámenie môže mať vplyv na účel zamietnutia. V takomto prípade kontrolór subjekt údajov oboznámi s možnosťou odvolať sa na príslušný dozorný orgán bez toho, aby boli dotknuté akékoľvek zákonné opravné prostriedky a bez toho, aby bolo dotknuté vnútroštátne trestné konanie. Ak subjekt údajov podá odvolanie na dozorný orgán, ten jeho odvolanie preskúma. Dozorný orgán pri vyšetrovaní odvolania mu iba oznámi, či boli údaje spracované správnym spôsobom a ak neboli, či boli vykonané nejaké nevyhnutné opravy. | 4. Podľa odseku 2 sa dôvody zamietnutia alebo obmedzenia neposkytujú, ak ich oznámenie môže mať vplyv na účel zamietnutia. V takomto prípade kontrolór subjekt údajov oboznámi s možnosťou odvolať sa na príslušný dozorný orgán bez toho, aby boli dotknuté akékoľvek zákonné opravné prostriedky a bez toho, aby bolo dotknuté vnútroštátne trestné konanie. Ak subjekt údajov podá odvolanie na dozorný orgán, ten jeho odvolanie preskúma. Dozorný orgán informuje subjekt údajov o výsledku odvolania. | Pozmeňujúci a doplňujúci návrh 46 Článok 20 odsek 1 úvodná časť 1. V prípade, že údaje neboli získané od subjektu údajov alebo boli od neho získané bez jeho vedomia alebo bez jeho vedomia o tom, že sa zhromažďujú údaje, ktoré sa ho týkajú, členské štáty zabezpečia, že kontrolór alebo jeho zástupca musí v čase zaznamenávania osobných údajov alebo ak sa predpokladá ich sprístupnenie tretej strane, subjektu údajov bezplatne poskytnúť aspoň tieto informácie v primeranom časovom limite po prvom sprístupnení údajov, okrem prípadov, keď už ich vlastní alebo sa ukáže, že poskytnutie informácií je nemožné alebo by si vyžiadalo neprimerané úsilie: | 1. V prípade, že údaje neboli získané od subjektu údajov alebo boli od neho získané bez jeho vedomia alebo bez jeho vedomia o tom, že sa zhromažďujú údaje, ktoré sa ho týkajú, členské štáty zabezpečia, že kontrolór alebo jeho zástupca musí v čase zaznamenávania osobných údajov alebo ak sa predpokladá ich sprístupnenie tretej strane, subjektu údajov bezplatne poskytnúť aspoň tieto informácie najneskôr po prvom sprístupnení údajov, okrem prípadov, keď už ich vlastní alebo sa ukáže, že poskytnutie informácií je nemožné alebo by si vyžiadalo neprimerané úsilie: | Pozmeňujúci a doplňujúci návrh 47 Článok 20 odsek 2 úvodná časť a písmeno a) 2. Informácie ustanovené v odseku 1 sa neposkytujú, ak to nie je nevyhnutné | 2. Informácie ustanovené v odseku 1 sa neposkytujú, len ak to je nevyhnutné | a)na to, aby si kontrolór mohol náležite splniť svoje zákonom uložené povinnosti; | | Pozmeňujúci a doplňujúci návrh 48 Článok 21 odsek 1 písmeno c) c)hlásenie tretím stranám, ktorým sa tieto údaje oznámili, o akejkoľvek úprave, vymazaní alebo zablokovaní vykonaných v súlade s bodom b), pokiaľ sa neukáže, že to nie je možné alebo si to nevyžaduje neprimerané úsilie. | c)hlásenie tretím stranám, ktorým sa tieto údaje oznámili, o akejkoľvek úprave, vymazaní alebo zablokovaní vykonaných v súlade s písmenom b). | Pozmeňujúci a doplňujúci návrh 49 Článok 21 odsek 2 úvodná časť a písmeno a) 2. Akýkoľvek akt, na ktorý je subjekt údajov oprávnený podľa odseku 1 sa zamietne, ak je to nevyhnutné | 2. Akýkoľvek akt, na ktorý je subjekt údajov oprávnený podľa odseku 1 sa zamietne, len ak je to nevyhnutné | a)na to, aby si kontrolór mohol náležite splniť svoje zákonom uložené povinnosti, | | Pozmeňujúci a doplňujúci návrh 50 Článok 22 a (nový) | Článok 22 a Automatizované individuálne rozhodnutia 1. Členské štáty poskytnú každej osobe právo, aby sa na ňu nevzťahovalo žiadne rozhodnutie alebo opatrenie, ktoré majú právne dôsledky alebo ktoré takúto osobu výrazne ovplyvňujú a ktoré sú založené len na automatizovanom spracovaní údajov na účely vyhodnotenia určitých osobných aspektov tejto osoby akými sú spoľahlivosť, správanie atď. 2. V súlade s ustanoveniami ostatných článkov tohto rámcového rozhodnutia členské štáty stanovia, že rozhodnutie alebo opatrenie uvedené v odseku 1 môže byť použité, ak je takéto rozhodnutie alebo opatrenie v súlade so zákonom, ktorý súčasne stanovuje opatrenia na ochranu zákonných záujmov subjektu údajov, akými sú dostupné prostriedky, ktoré mu umožnia získať informácie o automatizovanom spracovaní jeho osobných údajov a predložiť svoje stanovisko, ak to nie je v rozpore s účelom, na ktorý sú údaje spracovávané. | Pozmeňujúci a doplňujúci návrh 51 Článok 24 odsek 1 pododsek 2 So zreteľom na stav techniky a cenu jej zavedenia, takéto opatrenia zabezpečia úroveň bezpečnosti primeranú rizikám, ktoré spracovanie a charakter údajov, ktoré si vyžadujú ochranu, predstavujú. Opatrenia sa považujú za nevyhnutné tam, kde úsilie, ktoré si vyžadujú, nie je neprimerané cieľu, ktorý majú v zmysle ochrany dosiahnuť. | So zreteľom na stav techniky a cenu jej zavedenia, takéto opatrenia zabezpečia vysokú úroveň bezpečnosti primeranú rizikám, ktoré spracovanie a charakter údajov, ktoré si vyžadujú ochranu, predstavujú. | Pozmeňujúci a doplňujúci návrh 52 Článok 24 odsek 2 pododsek 1 a (nový) | Členské štáty zabezpečia systematické sledovanie účinnosti opatrení uvedených v prvom pododseku a pravidelne podávajú správy o ich účinnosti. | Pozmeňujúci a doplňujúci návrh 53 Článok 25 odsek 1 úvodná časť 1. Členské štáty zabezpečia, že každý kontrolór si vedie register všetkých operácií spracovania alebo súborov takýchto operácií, ktoré majú súžiť na jediný účel alebo na niekoľko súvisiacich účelov. Údaje obsiahnuté v registri zahŕňajú | 1. Členské štáty zabezpečia, že každý kontrolór si vedie register všetkých operácií sprístupnenia a spracovania alebo súborov takýchto operácií, ktoré majú slúžiť na jediný účel alebo na niekoľko súvisiacich účelov. Údaje obsiahnuté v registri zahŕňajú | Pozmeňujúci a doplňujúci návrh 54 Článok 26 odsek 3 3. Členské štáty môžu tiež vykonať takéto kontroly v súvislosti s prípravou buď opatrenia vnútroštátneho parlamentu alebo opatrenia založeného na takomto legislatívnom opatrení, ktoré určuje charakter spracovania a ustanovuje primerané bezpečnostné opatrenia. | 3. Pri vypracovávaní legislatívnych opatrení o spracovávaní údajov je potrebné uskutočniť konzultácie s kontrolnými orgánmi o ustanoveniach týkajúcich sa ochrany práv a slobôd jednotlivca. | Pozmeňujúci a doplňujúci návrh 55 Článok 29 odsek 2 2. Členské štáty ustanovia účinné, primerané a odrádzajúce trestné postihy úmyselne spáchaných trestných činov znamenajúce vážne porušenia ustanovení prijatých podľa tohto rámcového rozhodnutia, najmä ustanovení, ktorých cieľom je zaistiť dôvernosť a bezpečnosť spracovania. | 2. Členské štáty ustanovia účinné, primerané a odrádzajúce trestné postihy za trestné činy spáchané úmyselne alebo zo závažnej nedbanlivosti, ktoré predstavujú vážne porušenia ustanovení prijatých podľa tohto rámcového rozhodnutia, najmä ustanovení, ktorých cieľom je zaistiť dôvernosť a bezpečnosť spracovania. | Pozmeňujúci a doplňujúci návrh 56 Článok 29 odsek 2 a (nový) | 2a. Členské štáty stanovia účinné, primerané a odrádzajúce trestné postihy za trestné činy súkromných osôb zhromažďujúcich alebo spracúvajúcich osobné údaje v súvislosti s verejnou správou, ktoré predstavujú vážne porušenie ustanovení prijatých na základe tohto rámcového rozhodnutia, predovšetkým ustanovení o dôvernosti a bezpečnosti spracovávaných údajov. | Pozmeňujúci a doplňujúci návrh 57 Článok 30 odsek 4 pododsek 1 a (nový) | Na základe žiadosti subjektu údajov každý kontrolný orgán najmä preverí požiadavke na kontrolu zákonnosti spracovávania údajov, ktoré sa ho týkajú. O výsledkoch takejto previerky informuje subjekt údajov. | Pozmeňujúci a doplňujúci návrh 58 Článok 31 odsek 2 pododsek 1 Každý člen pracovnej skupiny je menovaný inštitúciou, orgánom alebo orgánmi, ktoré zastupuje. Tam, kde členský štát menoval viac ako jeden dozorný orgán, tieto orgány vymenujú spoločného zástupcu. | Každý člen pracovnej skupiny je vymenovaný inštitúciou, orgánom alebo orgánmi, ktoré zastupuje v súlade s platnými vnútroštátnymi predpismi o zastúpení. Tam, kde členský štát vymenoval viac ako jeden dozorný orgán, tieto orgány vymenujú spoločného zástupcu. | Pozmeňujúci a doplňujúci návrh 59 Článok 31 odsek 2 pododsek 2 a (nový) | Predseda pracovnej skupiny vytvorenej podľa článku 29 smernice 95/46/ES sa zúčastňuje na schôdzach pracovnej skupiny. | Pozmeňujúci a doplňujúci návrh 60 Článok 31 odsek 3 3. Pracovná skupina prijíma rozhodnutia úplnou väčšinou zástupcov dozorných orgánov členských štátov. | 3. Pracovná skupina prijíma rozhodnutia jednoduchou väčšinou zástupcov dozorných orgánov členských štátov a po konzultácii s Európskym dozorným úradníkom pre ochranu údajov. | Pozmeňujúci a doplňujúci návrh 61 Článok 34 a (nový) | Článok 34 a Vzťah k Europolu, Eurojustu a Colnému informačnému systému Najneskôr do dvoch rokov od dátumu uvedeného v článku 35 ods. 1 a v súlade s článkom 29, 30 ods. 1 písm. b) a 31 ods. 1 písm. c) Zmluvy o Európskej únii predloží pracovná skupina vytvorená podľa článku 29 Komisii odporúčania s cieľom prijať osobitné ustanovenia na ochranu údajov vzťahujúce sa na Europol, Eurojust a Colný informačný systém do súladu s týmto rámcovým rozhodnutím. Europol, Eurojust a Colný informačný systém zachovajú tie predpisy o ochrane údajov, ktoré jasne stanovujú, že osobné údaje môžu byť spracovávané, možno do nich nahliadať alebo môžu byť prenášané len na základe špecifickejších a/alebo prísnejších podmienok alebo obmedzení. | [1] Vec bola následne vrátená výboru v súlade s článkom 53 ods. 2 (A6-0192/2006). [2] Ú. v. EÚ L... --------------------------------------------------